32006R0927
L 170/12
JURNALUL OFÍCIAL AL UNIUNII EUROPENE
REGULAMENTUL (CE) NR. 927/2006 AL COMISIEI
din 22 iunie 2006
privind eliberarea rezervei speciale pentru restructurare prevăzută la articolul 1 alineatul (4) din Regulamentul (CE) nr. 1788/2003 al Consiliului
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1788/2003 al Consiliului din 29 septembrie 2003 de stabilire a unei prelevări în sectorul laptelui și al produselor lactate (1), în special articolul 1 alineatul (4),
întrucât:
(1)
Articolul 1 alineatul (4) din Regulamentul (CE) nr. 1788/2003 prevede, pentru Republica Cehă, Estonia, Letonia, Lituania, Ungaria, Polonia, Slovenia și Slovacia, o rezervă specială pentru restructurare, destinată a fi eliberată de la 1 aprilie 2006, în măsura în care consumul propriu al exploatațiilor de lapte și de produse lactate în fiecare din aceste țări a scăzut din 1998 sau 2000, în funcție de țară.
(2)
În conformitate cu articolul 1 alineatul (4) din Regulamentul (CE) nr. 1788/2003, Republica Cehă, Estonia, Letonia, Lituania, Ungaria, Polonia, Slovenia și Slovacia au prezentat Comisiei un raport care detaliază rezultatele și tendințele procesului de restructurare a sectoarelor produselor lactate din aceste țări și, în special, trecerea de la o producție destinată consumului propriu al fermelor la o producție destinată pieței.
(3)
Potrivit acestor rapoarte, consumul propriu al fermelor de lapte și produse lactate a scăzut în fiecare din aceste state membre.
(4)
Statisticile de producție disponibile indică faptul că o parte tot mai mare din producția de lapte este comercializată sub formă de livrări și o parte tot mai mică sub formă de vânzări directe.
(5)
Prin urmare, ar trebui eliberată rezerva specială pentru restructurare stabilită pentru Republica Cehă, Estonia, Letonia, Lituania, Ungaria, Polonia, Slovenia și Slovacia și ar trebui prevăzută alocarea cantităților care rezultă la partea „livrări” a cantității de referință națională a acestora.
(6)
Măsurile prevăzute de prezentul regulament sunt conforme cu avizul Comitetului de gestionare a laptelui și produselor lactate,
ADOPTĂ PREZENTUL REGULAMENT:
Articolul 1
Rezerva specială pentru restructurare prevăzută la articolul 1 alineatul (4) din Regulamentul (CE) nr. 1788/2003 este eliberată pentru Republica Cehă, Estonia, Letonia, Lituania, Ungaria, Polonia, Slovenia și Slovacia. Cantitățile eliberate sunt menționate în anexa la prezentul regulament.
Articolul 2
Cantitățile indicate în anexă sunt incluse în rezerva națională, în conformitate cu articolul 14 din Regulamentul (CE) nr. 1788/2003, și se utilizează pentru livrări.
Articolul 3
Prezentul regulament intră în vigoare în ziua următoare datei publicării în Jurnalul Oficial al Uniunii Europene.
Se aplică de la 1 aprilie 2006.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 22 iunie 2006.